Jólabaksturskeppni Matarvefsins fór fram í gær og fór þátttaka langt fram úr væntingum . Gæði kakanna voru líka ótrúleg og niðurstaðan er sú að áhugabakarar landsins séu framúrskarandi flinkir og að ári munum við bæta um betur og stækka keppnina og fjölga flokkunum . Dómnefndin var skipuð þungavigtarfólki í faginu og má þar nefna Hafliða Ragnarsson og Kristínu Sif á K100 . Dómgæslan tók langan tíma og var smakkað fram og til baka . Margir komu til greina en að lokum var það Sandra Dögg Þorsteinsdóttir sem bar sigur úr býtum . Að auki voru valdar sex aðrar kökur sem verða allar leystar út með gjöfum eftir helgi en fólkið á bak við þær er : Kolbrún Edda Aradóttir með jólaköku með banana , pekan og valhnetum Jóhanna Lilja Þórarinsdóttir með jóladraum Sóley Árnadóttir með súkkulaðiköku með kasjúhnetum og karamellu Heiða María Hannesdóttir með epla-crumble Harpa Atladóttir með saltkaramelludraum Fjóla Einarsdóttir með flödebollujóladraum